gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl pt gl gl gl gl gl gl gl gl gl gl gl gl es gl gl gl gl gl gl gl gl gl fr es gl en gl gl gl gl gl gl gl gl gl gl gl en gl gl en gl gl en gl gl en gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación o Concello de Ortigueira completan a reforma da Biblioteca Juan Fernández Latorre e as obras de mellora do entorno de Espasante
plan-unico 15 de Setembro de 2022
Valentín González Formoso realizou hoxe unha visita a Ortigueira, onde a Deputación leva investido máis de 13 millóns de euros
Formoso aproveitou a visita a Espasante para solicitarlle á Xunta que mellore a estrada de acceso ao porto ou a cesión ao Concello: "Os veciños de Ortigueira teñen os mesmos dereitos que os de Sanxenxo", afirmou
O alcalde, Juan Penabad, agradece o apoio da Deputación "para sacar a Ortigueira da grave situación económica na que a atopamos"
O presidente da Deputación da Coruña, Valentín González Formoso, realizou hoxe unha visita ao Concello de Ortigueira. Acompañado do alcalde, Juan Penabad, e do concelleiro Juan Manuel Cao, supervisou diversas obras financiadas no municipio con fondos provinciais.
Formoso destacou que durante a súa presidencia, a Deputación leva investido en Ortigueira máis de 13 millóns de euros, "dos que 7,8 millóns corresponden ao Plan único, cos que se realizaron un total de 43 obras que melloran a calidade de vida no municipio, sempre seguindo as instrucións do goberno local", remarcou.
O presidente provincial achegouse a comprobar o resultado das tres últimas obras rematadas no municipio, que se financiaron a través do Plan único (POS+) cun investimento superior ao medio millón de euros: as melloras da biblioteca Juan Fernández Latorre, o miradoiro de San Antonio, a praza do Pedregal e a iluminación do núcleo do Porto de Espasante.
"Estamos aquí para amosar aos veciños e veciñas de Ortigueira que a Deputación está con eles, non só de palabras, senón con feitos", explicou o presidente provincial, que eloxiou a Juan Penabad pola súa "dedicación completa para que estas obras sexan hoxe unha realidade".
"Convivimos con el e vemos, por exemplo, o que sufre para conseguir os permisos da Xunta de Galicia, que implica que non se poidan executar 14 aglomerados en pistas de todas as parroquias de Ortigueira porque falta o permiso de conservación da natureza da Consellería de Medio Ambiente", afirmou Formoso, que pediu que "igual que nós poñemos os cartos e os recursos, e eles non poñen practicamente nada; simplemente pedimos que nos dean o permiso para que esas 14 pistas poidan mellorar a calidade de vida das parroquias de Ortigueira".
"Igual que o vemos sufrir con Portos de Galicia, que ten esta vía a Espasante, un dos lugares máis bonitos de toda Galicia, moito peor tratado do que tratan, por exemplo, a Sanxenxo. Creo que os veciños e veciñas de Ortigueira teñen os mesmos dereitos que calquera veciño e veciña de Sanxenxo ou doutra vila de Galicia", engadiu o presidente, solicitándolle ao organismo dependente da Xunta que "lle cedan a estrada ao Concello, ou que a amañen".
Pola súa parte, Juan Penabad quixo "agradecer á Deputación e a Valentín como presidente todo o feito nestes anos desde que son alcalde, xa que grazas a isto conseguimos saír da situación económica na que nos atopábamos, que era moi grave".
"Grazas a todas as axudas que conseguimos fomos cancelando a débeda que tíñamos con entidades financeiras e con provedores, e ademais seguimos atendendo as necesidades da veciñanza, sen deixar nunca de prestar os servizos que se merecen", salientou o rexedor.
Nova imaxe para a biblioteca Juan Fernández Latorre
No edificio modernista da biblioteca municipal Juan Fernández Latorre a Deputación investiu, polo momento, un total de 250.902,64 euros. As obras levadas a cabo permitiron renovar a cuberta e mellorar a impermeabilización, a carpintería, a canalización de pluviais e a estética do edificio.
Os traballos realizados permitiron que o espazo conte cunhas condicións óptimas para o seu uso. A principal intervención consistiu na impermeabilización da cuberta na zona da primeira planta e en parte da planta baixa, actuando nos faldróns e na parte superior dos muros mediante unha chapa metálica practicamente imperceptible que evita filtracións de humidade ao interior do edificio. Así mesmo, renováronse os elementos de evacuación de pluviais e suprimíronse unhas pequenas xanelas na cuberta do edificio, que non se usaban e causaban filtracións de auga. As obras incluíron a renovación completa da carpintería da primeira planta.
Ademais, o inmoble loce unha nova imaxe coa renovación da fachada principal e da gama de cor, así como grazas ao arranxo de pezas do pavimento na praza frontal que estaban rotas. Tamén se acondicionou a porta da entrada e os zócalos, que se substituíron por outros de granito. Por último, vernizáronse e renovouse a pintura dos chans e azulexáronse os aseos da planta baixa e nunha pequena zona dos da primeira. Estes espazos tamén se adaptaron para garantir unha mellor accesibilidade.
Formoso e Penabad, acompañados hoxe pola arquitecta responsable do proxecto, Amadora Roca, tiveron oportunidade de comparar as fotografías do mal estado anterior do inmoble co actual. Alcalde e presidente coincidiron en que se trata dun "cambio substancial na imaxe do edificio" e na necesidade de "seguir acometendo investimentos de conservación e mellora deste fermoso edificio modernista", un dos emblemas do municipio.
A parroquia de Espasante tamén foi obxecto de intervencións con cargo aos fondos do Plan único. Por unha banda, a Deputación investiu 133.877,07 euros na reforma integral do miradoiro de Santo Antonio, unha obra que permitiu crear un espazo máis atractivo, acolledor, cómodo, seguro e accesible para os usuarios e usuarias deste.
Os traballos permitiron reformar este miradoiro, que é un excelente punto de observación da praia de Santo Antonio así como un dos principais lugares de esparexemento da parroquia. A intervención incluíu a renovación de materiais de acabado, o aumento de zonas verdes, a mellora do pavimento, instalación de novos elementos de mobiliario urbano, a instalación dunha nova rede de iluminación e a colocación dunha varanda máis diáfana feita de aceiro inoxidable para contemplar a paisaxe sen obstáculos de por medio, rebaixando o nivel do chan na zona noroeste da praza para que o noiro funcione como protección anticaídas. Como colofón, instaláronse, como elemento decorativo, unhas letras que forman a palabra 'Espasante' e que contan con iluminación.
A Deputación e o Concello de Ortigueira investiron outros 137.546,68 euros na mellora da iluminación pública no núcleo do Porto de Espasante. A través deste proxecto renováronse un total de 195 luminarias, 2 cadros de mando e 3 armarios de cadros de mando nas rúas e vías principais do núcleo, no casco antigo e tamén no paseo marítimo.
Con esta actuación pretendíase mellorar a eficiencia enerxética da rede de iluminación do núcleo do Porto, conseguindo un maior aforro no consumo, mellorando a potencia luminosa e renovando as instalacións anteriores, que se atopaban en mal estado polo paso do tempo. Cos fondos da Deputación mellorouse tamén no contorno de Espasante a praza do Pedregal, "que os veciños queren que recupere esta denominación", creando un paseo para dirixirse ao miradoiro e dotándoa de máis seguridade e accesibilidade e unha estética mellorada.
Liña 1 PEL Concellos
Libro en PDF e documentos complementarios
Plan de Formación Agrupado 2021
Plans anuais de contratación. Historico
A Deputación o Concello de Ortigueira completan a reforma da Biblioteca Juan…
O cine París de Muros recupera o seu esplendor como centro sociocultural
A Deputación colabora co Concello de Laxe na adquisición dun novo camión do…
A Deputación estuda melloras na rede viaria de Val do Dubra
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web